ODGOVORNOSTI DIJAKOV IN UČITELJEV ZA IZVAJANJE UKREPOV PREPREČEVANJA ŠIRJENJA BOLEZNI COVID-19

ODGOVORNOST DIJAKOV

* Vsak posameznik je odgovoren za ustrezno izvajanje ukrepov za preprečevanje širjenja bolezni covid-19, s katerimi zagotavlja varovanje svojega zdravja in prispeva k preprečevanju širjenja okužb.
* Na vseh skupnih površinah šolskega območja (hodniki, avla, sanitarije …) je **obvezno nošenje zaščitnih mask.** Pred vstopom v šolsko stavbo in odhodom iz nje je **obvezno razkuževanje rok**, sicer pa zadostuje redno umivanje rok z vodo in milom po navodilih o higieni rok.
* Dijaki praviloma **ostajajo v matični učilnici** ves čas izvajanja pouka. V primeru selitve v specializirano učilnico ali odhoda na sanitarije izberejo najkrajšo pot in si nadenejo zaščitno masko.
* Priporočamo, da z namenom varovanja svojega zdravja in zdravja drugih, dijaki nosijo masko tudi med poukom.
* Zapuščanje matične učilnice in **zadrževanje na skupnih površinah** šolskega območja **med odmori ni dovoljeno**.
* Med glavnim odmorom je dovoljen izhod na šolsko dvorišče, kjer morate poskrbeti, da se dijaki različnih oddelkov zadržujete **na razdalji min. 3 m**.
* **Zapuščanje šolskega območja** je v trenutni situaciji **strogo prepovedano** in se kaznuje kot težja kršitev po 1. alinei 1. odstavka 56. a člena Zakona o poklicnem in strokovnem izobraževanju, za katero je zagrožena izključitev iz šole.

ODGOVORNOSTI DEŽURNIH DIJAKOV V AVLI ŠOLE

* Dežurstvo traja od 8.00 do 13.45.
* Obvezno dežurata dva dijaka in eden mora biti vedno prisoten na mestu za dežurne dijake.
* Vestno skrbita za ključ. Poskrbita za vstop napovedanih obiskovalcev.
* V šolsko stavbo lahko vstopajo samo osebe, ki lahko pisno dokažejo, da imajo dogovorjen sestanek v šoli (natisnjeno ali elektronsko povabilo) ter starši otrok iz skupin Vrtca Mavrica Brežice, ki delujejo v naših prostorih.
* Obiskovalci si pred vstopom razkužijo roke in ves čas obiska nosijo zaščitno masko.
* Obiskovalci so dolžni v pripravljen obrazec zapisati svoje ime, priimek, telefonsko številko, namen vstopa v šolo in uro zaradi spremljanja epidemiološke slike, če bi prišlo do potrjene okužbe.
* Eden od dežurnih dijakov obiskovalca pospremi do osebe, ki se je dogovorila za obisk.
* V primeru težav poiščejo pomoč strokovnih delavcev šole ali vrtca.

ODGOVORNOST HIŠNIKA

* Nadzoruje vstop in izstop dijakov oz. usmerja dijake k ustreznemu vhodu.
* Opozarja na razkuževanje rok in obvezno nošenje mask.
* Ob 8. uri zaklene notranji prehod v šolo.

ODGOVORNOSTI UČITELJEV

* Na katedru bo na razpolago razkužilo za roke, alkohol v pršilki, papirnate brisače.
* Table praviloma ne uporabljamo. Izjemoma jo uporabljajo le učitelji, brišejo jo s pralno krpo, ki jo izpirajo z vodo. Ob odhodu iz učilnice jo sperejo z vodo in obesijo nad umivalnik, da jo lahko naslednji učitelj varno razkuži s pršenjem alkohola pred naslednjo uporabo.
* Pred odhodom iz učilnice popršijo površino katedra, tipkovnico in miško z alkoholom.
* Pred odhodom iz učilnice poskrbijo za hitro zračenje učilnice s prepihom (reditelj odpre vsa okna in vrata).
* Med odmori nadzorujejo gibanje dijakov v skupnih prostorih in opozarjajo kršitelje.
* Kršitve sporočijo razrednikom, ki ustrezno ukrepajo.

SPREMSTVO DIJAKOV NA MALICO

* Učitelj, ki poučuje v oddelku 4. šolsko uro, dijake spremlja na malico.
* Spremlja jih med razdeljevanjem hrane, kjer poskrbi, da dijaki upoštevajo pravila (nošenje mask, razkuževanje rok, upoštevanje razdalje v vrsti / talne oznake), dokler ne zasedejo mesta v jedilnici, sproščevalnici ali razdeljevalnici.
* Dijaki odstranijo masko, ko zasedejo mesto v jedilnici, in si jo ponovno nadenejo po končanem obroku.

ODGOVORNOSTI REDITELJEV

* Poskrbijo za hitro zračenje učilnice s prepihom (reditelj odpre vsa okna in vrata) med odmori.
* Spremljajo gibanje svojih sošolcev med odmori.
* Kršitve pravil sporočajo razredniku oz. poučujočem učitelju.

ODGOVORNOST UČITELJEV V SPECIALIZIRANIH UČILNICAH

* Učitelj poskrbi, da dijaki sedijo vedno na istih mestih.
* Poskrbijo za hitro zračenje učilnice s prepihom (reditelj odpre vsa okna in vrata) med odmori.
* Pred odhodom iz učilnice popršijo površine katedra, tipkovnic in mišk z alkoholom ob pomoči dopoldanske čistilke.